Federica Montseny

Federica Montseny Mañé (1905–1994) var en spansk anarkist, intellektuell og helseminister under den sosiale revolusjonen i Spania forut for den spanske borgerkrig. Hun er også forfatter av en rekke bøker.

Liv og virke
Ungdom

Federica Montseny foreldre var redaktører av det anarkistiske tidsskriftet La Revista Blanca (norsk: Det hvite magasinet) 1898–1905. Senere etablerte de et forlag som spesialiserte seg på libertariansk litteratur.Spartacus Educational: Federica Montseny

Som ungdom ble Montseny medlem av den anarkistiske fagbevegelsen Confederación Nacional del Trabajo (CNT). Hun skrev for publikasjoner som Solidaridad Obrera, Tierra y Libertad og Nueva Senda. I sine skriverier tok hun særlig til orde for kvinnefrigjøring.

Helseminister
Under den kortlevde andre republikken ble Montseny utnevnt til helseminister i Francisco Largo Caballero koalisjonsregjering av 1936. Hun ble dermed Spanias første kvinnelige minister. Montseny rakk blant annet innføre en lov som legaliserte abort, samt å reformere spansk seksualundervisning, men dette ble reversert da Fransisco Franco kom til makten ved borgerkrigens slutt.The New York Times: Obituaries > Federica Montseny, Spanish Minister, 88 24. januat 1994

Eksil
Mot slutten av den spanske borgerkrigen rømte Montseny til Frankrike. Hun ledet CNT fra sitt eksil inntil hun ble arrestert i 1942. Hun satt fengslet under annen verdenskrig og ble ikke løslatt før etter frigjøringen av Frankrike i 1944.Brooklyn Museum: Elisabeth A Sackler Center for Feminist Art: Federica Montseny

Selv etter Franco-fascismens fall ble Montseny boende i Toulouse i Frankrike og utga den anarkistiske avisen L’Espoir. I 1987 utga hun sin selvbiografi Mis primeros cuarenta años (Norsk: Mine første førti år).

 Referanser 

 Eksterne lenker 



Kategori:Kvinnesaksforkjempere
Kategori:Spanske forfattere
Kategori:Spanske politikere
Kategori:Spanske ministre
Kategori:Personer fra Madrid
Kategori:Spanske aktivister